DA Den Europæiske Unions Tidende L 148/55

EFTA-TILSYNSMYNDIGHEDENS AFGØRELSE

Nr. 637/08/KOL

af 8. oktober 2008

om 66. ændring af de proceduremæssige og materielle regler for statsstøtte

EFTA-TILSYNSMYNDIGHEDEN (1) —

SOM HENVISER TIL aftalen om det Europæiske Økonomiske Samarbejdsområde (2), særlig artikel 61-63 og protokol nr. 26 til aftalen,

SOM HENVISER TIL aftalen mellem EFTA-staterne om oprettelse af en tilsynsmyndighed og en domstol (3), særlig artikel 24 og artikel 5, stk. 2, litra b),

SOM TAGER I BETRAGTNING, at Tilsynsmyndigheden i henhold til artikel 24 i aftalen om Tilsynsmyndigheden og Domstolen skal sætte EØS-aftalens bestemmelser om statsstøtte i kraft,

SOM TAGER I BETRAGTNING, at i henhold til artikel 5, stk. 2, litra b), i aftalen om Tilsynsmyndigheden og Domstolen skal Tilsynsmyndigheden udstede meddelelser og retningslinjer på områder, der er omhandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis Tilsynsmyndigheden finder det nødvendigt,

SOM MINDER OM de proceduremæssige og materielle regler for statsstøtte vedtaget af Tilsynsmyndigheden (4) den 19. januar 1994,

SOM TAGER I BETRAGTNING, at Kommissionen for De Europæiske Fællesskaber (5) den 8. juli 2008 vedtog en meddelelse om videreførelse af rammebestemmelserne for statsstøtte til skibsbygning, der forlænger gyldigheden af disse retningslinjer indtil den 31. december 2011 (6),

SOM TAGER I BETRAGTNING, at denne meddelelse også er relevant for Det Europæiske Økonomiske Samarbejdsområde,

SOM TAGER I BETRAGTNING, at der skal sikres en ensartet anvendelse af EØS-statsstøttereglerne i hele Det Europæiske Økonomiske Samarbejdsområde,

SOM TAGER I BETRAGTNING, at i henhold til punkt II under overskriften »GENERELT« i slutningen af bilag XV til EØS-aftalen skal Tilsynsmyndigheden efter høring af Europa-Kommissionen vedtage retsakter, der svarer til dem, som Europa-Kommissionen vedtager,

SOM HAR HØRT Europa-Kommissionen den 9. september 2008,

SOM MINDER OM, at Tilsynsmyndigheden ved brev af 9. september 2008 opfordrede EFTA-staterne til at fremsætte bemærkninger om dette emne, og at EFTA-staterne ikke gjorde indsigelse —

HAR TRUFFET FØLGENDE AFGØRELSE:

Artikel 1

Gyldigheden for kapitlet i EFTA-Tilsynsmyndigheden retningslinjer for statsstøtte til skibsbygning forlænges til den 31. december 2011. Stk. 31 i retningslinjerne for statsstøtte til skibsbygning affattes således:

»Disse rammebestemmelser gælder fra den 1. januar 2004 og senest indtil den 31. december 2011. De kan revideres af Tilsynsmyndigheden i denne periode.«

Fodnote 1 i retningslinjerne for statsstøtte til skibsbygning affattes således:

Artikel 2

Kun den engelske udgave er autentisk.

Udfærdiget i Bruxelles, den 8. oktober 2008. På EFTA-tilsynsmyndighedens vegne Per SANDERUD Formand Kristján Andri STEFÁNSSON Medlem af Kollegiet

(1) Herefter benævnt »Tilsynsmyndigheden«.

(2) Herefter benævnt »EØS-aftalen«.

(3) Herefter benævnt »aftalen om Tilsynsmyndigheden og Domstolen«.

(4) Retningslinjer for anvendelse og fortolkning af artikel 61 og 62 i EØS-aftalen og artikel 1 i protokol 3 til aftalen om Tilsynsmyndigheden og Domstolen vedtaget og udstedt af Tilsynsmyndigheden den 19.1.1994, offentliggjort i EFT L 231 af 3.9.1994, og EØS-tillæg nr. 32 af 3.9.1994, s. 1. Disse retningslinjer blev senest ændret den 16. juli 2008. I det følgende benævnt »retningslinjer for statsstøtte«. Den ajourførte version af retningslinjerne for statsstøtte findes på Tilsynsmyndighedens websted: http://www.eftasurv.int/fieldsofwork/fieldstateaid/state_aid_guidelines/

(5) I det følgende benævnt »Europa-Kommissionen«.

(6) Offentliggjort i EUT C 173 af 8.7.2008, s. 3.